ፒተር ንዋድኬ ስለኤሌክትሪክ መትረፍ እና ስለቀጣይ ማረፊያው ይናገራል
በሃገሩ ናይጄሪያ ለሃርትላንድ እና በደቡብ አፍሪካ ለኬፕ ታውን እና ጆሞ ኮስሞስ የተጫወተው የ26 አመቱ ፒተር ኑዋድኬ ከኢትዮጵያ ንግድ ባንክ ጋር ስለነበረው ጨዋታ እና ተያያዝዥ ጉዳዮች ከጋዜጠኞች ለቀረበለት ጥያቄ መልስ ሰጥቷል፡፡በመጀመሪያ ፈጣሪን ማመስገን እፈልጋለው፡፡ የቡድን አጋሮቼን ማመስገን እፈልጋለው፡፡ ምክንያቱም ከወራጅነት ለመትረፍ ያደረግነው ትግል ቀላል አልነበረም፡፡ በጠንካራ ስራ ውጤት ይዘን ለመውጣት ችለናል፡፡ ጨዋታው ከነበረው ትርጉም አንፃር ፈታኝ ነበር፡፡ ሁሉም ሰው ውጤትን ይጠብቅ ነበር ምክንያቱም ውጤት ካላመጣን እንወርድ ነበር፡፡ምን እንደምል አላውቅም፡፡ ይህ እግርኳስ ነው፡፡ ጥሩ ጥሩ ተጫዋቾችን ይዘናል ፤ ነገር ግን ውጤት ልናመጣ አልቻልንም፡፡ በሚቀጥለው ዓመት በወራጅ ቀጠናው ውስጥ ላለመገኘት እንጫወታለን፡፡ስለቀጣዩ ማረፊያዬ አሁን ላይ ምንም ማለት አልችልም አሁን እኔ ምፈለገው እረፍት ማድረግን ነው፡፡ ስዝውውር ሰዓቱ ሲደርስ እናወራለን፡፡በኢትዮጵያ እና ደቡብ አፍሪካ እግርኳስ መካከል ግልፅ የሆነ ሰፊ ልዩነት አለ፡፡ ኢትዮጵያ ውስጥ ሶስት ወይም ሁለት ሜዳዎች ናቸው ለፕሪምየር ሊጉ ብቁ የሆኑት፡፡ ጥሩ ሜዳዎች በሌሉበት እንዴት አድርገህ ጥሩ ተፎካካሪ ትሆናለህ፡፡ የእግርኳስ ዋነኛ መሰረት ሜዳ ነው፡፡ ጥሩ ሜዳ ካለህ ጥሩ እግርኳስ መጫወት ትችላለህ፡፡